
ARIO 





Sevinger 


for di Parlamento si e logra huramenta 








GOBIERNO DI ARUBA 


Durante conferencia di prensa di Gobierno di Aruba diabierna 
mainta, Prome Minister Evelyn Wever-Croes a reacciona riba 
e pregunta haci na dje tocante e hecho cu tin un político cu 
recien a wordo elegi pa drenta Parlamento siendo e ta den 
prison. Prome Minister a expresa su preocupacion pa e hecho 
aki pasobra esaki ta un berguensa pa henter pais Aruba. 








“E no ta trata di mi partido y e no ta mi colega pero e ta 
un Arubiano y nos como Arubiano ta bay den historia pa e 
berguensa aki cu lamentablemente e partido AVP ta pone 


nos pasa aden cu e nombracion di Parlamentario Sevinger. 
Na e momentonan aki tin un ley caba na Parlamento tocante 
screening y esaki ta un compromiso cu nos tin cu ora nos 
huramenta como Parlamentario. Pa un tempo mi ta bay ta 
Minister President y Parlamentario pa un tempo transitorio y e 
prome compromiso ta pa pasa e ley ey y saca sr.Sevinger for 
di Parlamento si e logra huramenta”. 


E di dos paso lo ta pa ankra den e constitucion pa tipo di 
cosnan asina no pasa nunca mas. Pasobra mi no ta kere cu 
tin un Arubiano awe riba e baranca aki cu no ta sinti berguensa 
di loke cu por pasa otro siman. Pa constitucion bo mester 
2/3 parte kiermeen nos mester mas sosten den Parlamento. 
Cambio di constitucion no ta cla ainda por lo tanto esaki no ta 
algo cu por pasa otro siman of aki 2 siman ya cu e tin cu cana 
su caminda pa Raad van Advies. 


Lamentablemente otro cambio di constitucion si nos a purba 
trata den Parlamento cual ta purba ankra e Ombudsman den 
constitucion pero esaki no a conta cu sosten lamentablemente 
ni di RED, ni di Daphne Lejuez y ni di AVP pa cua motibo e no 
por a pasa. 


Mi ta spera cu e Parlamento nobo cu ta huramenta otro siman 
demostra e madures di por pasa riba diferencianan politico y 
pone interes di Aruba na prome luga. Esaki ta un prioridad”, 
Prome Minister Evelyn Wever-Croes a duna di conoce. 





Gabinete Wever-Croes 

Prome Minister sra. Evelyn Wever-Croes: 





Poco poco nos ta drenta den e normal 


ICA MEI 


Aruba ta recuperando mas lihe cu a spera: 


EA ABIA i en a A hg ge 





nobo na unda cu nos 


mester keda cuida y keda alerta 








Fin di siman a habri na unda cu Prome Minister di nos pais 
Evelyn Wever-Croes a anuncia flexibilisacion of eliminacion di 
medidanan pa loke ta trata Covid 19. Pa mas o menos 4 siman 
caba Aruba ta conoce stabilidad den casonan nobo y activo. 
Tin un averahe di mas o menos 3 caso nobo pa dia y bou 
di 30 caso activo pa dia. E grado di vacunacion ta yegando 
69%. Pronto muchanan di 12 aña bay ariba tambe lo tin e 
oportunidad pa vacuna. Tur esaki, Prome Minister a duna di 
conoce, ta pone cu Aruba ta recuperando. 


“Nos recuperacion ta bayendo mas lihe cu nos mes a kere cu e 
lo bay y esey ta pone cu awe nos por anuncia flexibilisacion di 
mayoria di e medidanan entrante dialuna awor. Poco poco nos 
ta mira cu nos ta bay bek na normalidad. E ta un normal nobo 
si caminda cu nos mester keda cuida y keda alerta. E virus tey 
anda apesar cu ta 3 caso nobo pa dia so tin pero e tey keto 
bay. E variantenan ta lanta cabes, algun mas preocupante cu 
otro pues nos mester sigui cuida y ta alerta”. 


Prome Minister a enfatisa cu flexibilisacion di medidanan 
gobierno ta dal un paso mas atras den cuida abo y bo famia. 
Aworaki ta abo mester cuida bo mes y ta abo mester cuida bo 
famia. Medidanan cu a wordo flexibilisa ta lo siguiente: 


Orario di ciere: Ta bek na normal. 

Distanciamento: No tin exigencia mas di 1.5 meter di 
distancia. 

Deporte: Restriccion ta wordo elimina: (Incl.Bush League). 
Entiero: Caha habri. Si fayecimento ta di Covid, mester tin 


glas riba e caha. 
Bingo: Ta permiti. 
Establecimento: Restriccion ta wordo elimina: (Misa, 
Restaurant, etc). 

Clubnan nocturno: Por habri bek. 

Bailamento: Ta permiti. 

Alcohol: Ta elimina prohibicion di alcohol riba caminda. 





“Nos tin mas di un aña luchando hunto pa wak con nos lo 
combati e pandemia aki y su efectonan. Con nos lo convence 
un y tur pa tuma esaki na serio. Awe nos por mira bek riba un 
temporada hopi intenso cu hopi tension, hopi dolor pero como 
Aruba nos a uni. Esaki ta e forsa di nos union, e amor pa nos 
pais, e orguyo cu nos tin di ta Arubiano. Ohala cu nos laga 
esaki sigui guia nos den cada paso cu nos mester dal y den 
cada reto cu nos mester tuma”, Prome Minister Evelyn Wever- 
Croes a termina expresando. 

Prome Minister Evelyn Wever-Croes: 








Dia 3 di juni ultimo, Prome Minister Evelyn Wever-Croes Croes 
a ricibi bishita di sra. Mr. Olivia M. Trimon-Croes en conexion 
cu 25 afia den servicio di gobierno di Sra. mr. Trimon-Croes. 


Despues di a gradua na Universidad di Leiden den Derecho 
Internacional, mr. Olivia Trimon —Croes a cuminsa traha na 
Departamento di Relacionnnan Exterior di Aruba riba e fecha 
1 mei 1996. For di 2009 te cu 2011 mr. Trimon-Croes a traha 
na Gabinete di Minister Plenipotenciario na Hulanda como 
Consehero Legal. For di december 2011 su persona ta bek na 
Departamento di Relacionnan Exterior como Funcionario riba 
tereno huridico y di maneho. Alaves ta fungi actualmente como 
Directora Suplemente. 


Sra. mr. Trimon-Croes ta encarga cu diferente tratado y ta 
raporta y monitor e cumplimento di parti di Pais Aruba cu e 
acuerdonan internacional aki por ehempel regularmente ta 
raporta riba tratadonan di derecho humano y representa Aruba 
den foro internacional. 


Prome Minister a gradici Sra. mr. Trimon-Croes pa e aporte cu 
el a brinda Aruba durante 25 aña y a desee hopi mas aña di 
exito den su funccion den e departamento di gobierno. 





Prome Mi 


PROME MINI! 





ister sra. Evelyn Wever-Croes: 











Dia 2 di juli, nos isla ruman Corsou ta celebra su Dia di Bandera. 
Bandera di un pais ta su identidad, un simbolo pa uni un pueblo 
den e amor patriotico pa encurasha lucha pa e progreso di e 
pais. Prome Minister Evelyn Wever-Croes ta felicita e pueblo 
di Corsou awe riba e dia special aki, Dia di Bandera. Lasonan 
entre Aruba y Corsou ta mas fuerte cu nunca. Y hunto nos lo 
mantene e union y hunto nos lo enfrenta retonan nos dilanti. 


“Pueblonan ruman, islanan ruman uni pa nos cultura, nos 


historia y uni den nos idioma. Hunto nos a enfrenta retonan 
grandi y hunto den union nos por supera nan tambe. 
Pabien Corsou cu boso Dia di Bandera”, ta e mensahe di 
felicitacion cu Prome Minister ta manda na e pueblo di Corsou. 

Directie Natuur en Milieu: 


COMPROMETE BO MES NA E RETO PA LUNA 
DI JULI- SIN UZO DI PLASTIC 


Bo sa di e ley di prohibicion di productonan dañino pa nos 
medio ambiente? Bo sa cu e ley aki ta prohibi plastic di un solo 
uzo? Lo ta bon pa un y tur busca pa haya sa mas di e ley aki 
cu ta reglamenta e prohibicion di importacion, compra di - of 
regala productonan di plastic di un solo uzo. 


Pa e luna aki di juli 2021 mescos cu e otro añanan, Directie 
Natuur en Milieu (DNM) ta propone un reto pa loke ta trata 
consumo of compra di productonan di plastic. Riba e plataforma 
plasticfreejuly.org tin un challenge disponibel cu ta yuda guia 
con pa cambia e patronchi di consumo di plastic. Riba e website 
por haya conseho con pa haci esaki, con abo tambe por stop 
di uza plastic y pa cuanto tempo. Tambe tin un opcion unda bo 
por selecta e nivel cu bo ta considera bo mes y si kier hib'e un 
stap mas leu. 


Bo por scoge pa cuanto tempo bo ta desea di tuma e reto: 
un dia, un siman, full e luna di juli of desde awor en adelante. 
Comparti e link riba bo media social personal, asina otro tambe 
por haya sa di e reto cu abo a tuma. Aki ta sigui algun tip 
kico bo por considera pa cambia of stop di uza por ehempel: 
blaasnan uza pa decoracion of directamente uza den practica 
di pesca. Esakinan lamentablemente ta bay den lama, 
consecuentemente e turtuganan di lama y piscanan ta com'e. 
Esaki ta fatal p'e especie pero tambe ta drenta den nos ciclo 
di cuminda. Hende ta come pisca y e piscanan aki por contene 
microplasticonan. E investigacionnan na nivel mundial ya a 
prueba cu plastic a drenta nos cuminda. Conseho ta pa uza 
otro tipo di decoracion y practica piscamento na un manera 
sostenibel. 


Boternan di plastic cu refresco, awa of juice. Despues cu ta 
bebe e contenido, e boter di plastic ta bay benta afor. Por haci 
uzo di boternan re-uzabel pa yena awa for di cranchi. Por kies 
di cumpra juicenan cu ta bini den empake di glas of carton. 


Flornan di plastic uza pa decoracion of entiero. Por uza flor 
bibo of haci donacion na un fundacion. Confetti di plastic cu 
tambe ta uza pa decoracion ta prohibi, por uza di papel. Foam 
tambe ta plastic, por traha decoracion di tela. 


Baki di plastic pa pone bolo, por cumpra di carton of uno re- 
uzabel. 

Tapa bocanan cu ta single-use, esakinan va a bira opcional, 
por uza uno re-uzabel tambe. 


Productonan di uzo personal: maandverband, por kies pa uza 
un menstrual cup. Pampers, por uza di pafia. Q-tips pa haci 














horea limpi tin cu stokje di palo. Skeiro di djente di plastic, por 
cumpra di palo. Elimina compra di floss sticks di plastic, uza 
na su luga blitnan pa feita desechabel. Tapaderanan di koffie, 
por nenga di tuma uno. Of uza bo mesun copi re-uzabel, hasta 
descuento bo por hava pa haci uzo di esun di bo mes. No tuma 
stirrers of straws di plastic, si tin di palo uza esev of trece uno 
re-uzabel. Awo bo sa cua otro producto di plastic bo por stop 
di uza. 


E luna aki di juli ta dedica na conscientisacion di consumo 
di plastic. Asina bo ta bira mas consciente v por tuma accion 
berdadero. Pa keda motiva v cumpli cu e reto, bo por scoge pa 
ricibi emailnan cu ta motiva bo. 


Tumando retonan manera esun aki di plasticfreejulv.org bo 
ta vuda baha e cantidad di polucion cu ta keda aumenta riba 
e sero di sushi na Parkietenbos of na Sero Teishi. DNM kier 
a vama danki na esnan cu va caba a haci cambio den nan 
consumo y compra di producto di plastic y tambe na esnan cu 
ta bay join e challenge. E mensahe ta cu hunto nos por haci 
un diferencia y ta parti di e solucion pa loke ta trata polucion di 
plastic cu ta causa asina tanto daño na nos medio ambiente y 
naturalesa mundialmente. 

MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO 








Pan Plus. Esaki ta Pan Blanco cu un extra ingrediente pa asina 
evita di cay den e parti di regulacion, ya cu ta unicamente e 
prijs di pan blanco ta wordo regula. Pa regula prijs di Pan Plus 
y tambe pan bruin lo mester revisa e ‘Warenwet’ cu ta stipula, 
entre otro, e ingredientenan pa produccion di Pan Blanco. Pa 
e cambio aki bira posibel Gobierno mester haya cooperacion 
di e panaderianan. 





E mandatario ta sigui informa cu Departamento di Asuntonan 
Economico (DEZHI) ta regula prijsnan di e productonan cu ta 
den e Canasta Basico, pan, webo y e productonan di higiena 
pa cu COVID19. Minister Xiomara Maduro ta sigui splica cu 
nos sistema di economia ta basa riba “free market’, esey ta 
nifica cu mercado ta liber pa competencia y e comerciante tin 
libertad pa stipula prijs pa su productonan. E consumidor na 
su banda tin e poder di compra, ya cu e por dicidi unda e ta bai 
cumpra, si e ta scoge pa e prijs di mas barata, miho calidad.. 
etc. 


Infi 





onibel 
Pa mas informacion tocante e prijs di e productonan cu ta wordo 
regula pa Gobierno v productonan den Canasta Basico, por 





download e APP 'Control di Prijs'. Riba e app aki e consumidor 
tambe por manda un keho, si ripara cu e supermercado ta 


Recientemente Minister di Finansa, Asuntonan Economico v 


Cultura a tuma nota di un comunicado tocante subida di prijs 


eN l pe a cobra un prijs mas halto pa un producto cu Gobierno ta regula 
di Pan Plus di un panaderia door cu nan gastonan a subi. E 


prijs. Por hava informacion tambe riba e pagina di Facebook 
mandatario ta clarifica cu prijs di Pan Plus NO ta wordo regula pa 


y Y > Mi di Departamento di Asuntonan Economico y riba website www. 
Gobierno. Na aña 2011 na momento cu e Gobierno di e tempo 


deaci.aw. 
ey kier a regula prijs di pan, e panaderonan a dicidi di produci 


r mm 

MINISTER XIOMARA MADURO DI BISHITA 
NA COLEGIO PASTOR KRAANWINKEL 


E siman aki nos ta celebra e Fiesta di San Juan — Dera Gay 
y manera ta custumber Minister Xiomara Maduro ta bishita 
scolnan pa promove nos fiesta di San Juan. E aña aki scolnan 
basico a ricibi un buki informativo cu e historia di celebracion Coleg 
di dia di San Juan — Dera Gay cu tin tareanan pa wordo haci Pastor Kranwinkel 
manera plachinan pa pinta, sopi letter, quiz y mas informacion = 

educativo di e fiesta tradicional aki. Dialuna mainta a toca 
turno na Pastor Kraanwinkel caminda e mandatario a wordo 
bon ricibi y asina a comparti cu alumnonan di e scol. Masha 
danki na staf di e e scol y docentennan. 











































PELAN 
ĦSLAMNUNES Diabiema 2 Juli 2021 





Continuacion MINISTER XIOMARA MADURO DI BISHITA NA COLEGIO.... 

BUVO TA GRADICI E BON ACOGIDA PA 
PRESENTACION RESULTADO DI ELECCION 
2021 RIBA WEBSITE DI GOBIERNO 


Servicio Informativo di Gobierno (Bureau Voorlichting — BUVO) 
kier a gradici tur persona cu a sigui presentacion di resultado 
provisional di eleccion 2021 riba e websitenan di gobierno, 
www.overheid.aw, www.gobierno.aw y www.government.aw, 
riba anochi di eleccion. 


E website a haya un excelente acogida cu mas di 25 mil hits 
(253.239) riba anochi di eleccion y e dia siguiente. En total 89 
pais y 220 estado rond mundo a sigui e presentacion, entre nan 
di Hulanda, Merca y Canada. Pa Hulanda e top 5 estadonan cu 
a sigui e presentacion ta Zuid-Holland, Noord Holland, Noord- 
Brabant, Utrecht y Gelderland. Di Merca ta Florida, New York, 
Texas, California y New Jersey. E paisnan cu mas a bishita 
e websitenan ta Aruba, Hulanda, Merca, Colombia y Canada. 


BUVO kier a gradici e dinamico y experto team di Directie 
Informatievoorziening en Automatisering (DIA), cu ta encarga 
cu e maneho tecnico di e websitenan menciona, pa e excelente 
cooperacion, apoyo y conseho valioso den e periodo pa 
preparacion pa eleccion 2021. Ademas nos gradicimento 
special na DIA pa desaroya e tremendo aplicacion pa website di 
gobierno pa por a haci e presentacion aki posibel, como tambe 
pa e apoyo y colaboracion inmenso ricibi pa e presentacion di 
e resultadonan di eleccion riba anochi di eleccion. Tambe un 


danki special na DIA pa traha e Excel sheet sumamente popular 
pa yena resultado di eleccion. Varios medio di comunicacion 
y empresanan, a haci uzo di e formulario, por ehempel como 
pop up cu e resultado di eleccion. 


Tambe un danki grandi na e coleganan di BUVO, pa nan aporte 
durante temporada electoral y riba e anochi di eleccion. Danki 
tambe na SIM Caribbean pa e sosten ricibi. 


Nos gradicimento tambe ta bay na prensa pa nan cooperacion 
y pa consulta nos paginanan di eleccion y di presentacion di 
resultado provisional eleccion 2021. Tambe nos a constata cu 
a uza varios pics di nos pagina di eleccion 2021, manera e 
cantidad di voto pa partido político y e tan gusta mapa electoral. 


Esnan cu ta interesa pa wak e resultado di voto individual 
2021, esta e cantidad di voto pa cada candidato na cada urna 
electoral (voto individual), por haya esaki riba e homepage 
di e websitenan di gobierno, prome slide di e carrousel Voto 
individual 2021, unda por click riba “Scoge partido” y “Scoge 
candidato”, pa haya sa cuanto voto e candidato a haya na cada 
urna, como tambe pa disticto. Tambe por haya informacion di 
votegetter 2021, e.o. top vote-getter pa partido 2021, top 20 
vote-getter 2021. 





Verkiezing 2021 

Entrante dialuna 05 juli 2021 
DVG TA CUMINSA VACUNA MUCHANAN DI 12 
AÑA CONTRA COVID-19 











Recientemente Aruba a ricibi e aprobacion pa cuminsa ofrece 
e vacuna di Pfizer na muchanan cuminsando for di 12 aña. Na 
prome instante a informa cu lo vacuna e grupo di 12 pa 16 anja 
cu condicionan di salud cu ta na risico di complicacion serio 
si bin den contacto cu e virus. Pero debi na e efectividad y 
seguridad halto di e vacuna di Pfizer, Hulanda, Aruba y islanan 
den reino Hulandes a ricibi e autorisacion pa vacuna tur mucha 
sin exepcion cu e vacuna di Pfizer. 


Apesar cu e virus di COVID den mayoria caso cerca mucha ta 
manifesta su mes cu sintoma leve, tin algun caso di muchanan 
cu a keda interna pa extra cuido y tin mucha cu a keda cu 
kehonan di salud pa tempo largo. Tambe door di vacuna mas 
grupo di edad den nos comunidad nos ta reduci grandemente 
e posibilidad pa brote di e virus bou di muchanan, cu tur e 
consecuencia cu esaki ta trece cu ne pa salud y desaroyo di 
muchanan por ehempel den educacion. 

Pa un mucha entre 12 cu 16 aña ricibi e vacuna ta nesesario 
pa e mayor /voogd di e mucha registra y aplica pa e vacuna 
siguiendo e instruccionan aki: 


l Via Aruba Health App, traha un profile di e mucha v vena 
tur su datosnan. 


Ora caba di traha e profile di e mucha, request e vacuna. 
Pa muchanan mayor di 16 afia esaki ta suficiente. 

4. Pa muchanan menor di 16 aña, e mayor/voogd di e 
mucha mester subi online riba www.dvg.aw/traha-cita y yena e 
file “solicita vacuna di covid-19- 12 pa 17 aña” 

5. Si mayor/voogd di e mucha no tin acceso na internet of 
na e sistema digital esaki no ta problema, por registra e mucha 
tambe door di yama 280-0101 of por pasa personalmente na 
Centro Libertador Betico Croes di dialuna pa diabierna entre 
8:30 cu 11:30 di mainta pa registra of por pasa na DVG su 
oficina na Caya Ing. Roland Lacle #4 y registra durante oranan 
di oficina. 


2. 
3. 


Departamento di Salud Publico na e momento aki ta bezig 
cu e parti organisatorio pa dia 10 di juli organisa Vacunathon 
Youth Edition. Manera cu tin mas informacion riba esaki DVG 
lo informa comunidad debidamente. Riba e dia aki un mayor 
mester presenta cu e yiu menor dia edad pa registra y vacuna 
na mesun momento. Mayor cu ainda no a vacuna, por vacuna 
hunto cu su yiu. 


Pa cualkier informacion, subi nos website www.dvg.aw of nos 
facebook page of por yama na 522-4200 of 280-0101. 

Departamento di Salud Publico: 


UPDATE 2 DI JULI 2021 


Segun resumen di awe 4 persona a recupera, a registra total 4 caso nobo di Covid-19, di cual tur 3 ta no-residente. 


E cantidad total di testnan ehecuta ayera na e diferente localidadnan na Aruba, entre otro laboratorio di hospital, 
laboratorionan priva y aeropuerto ta 385 test. * 


Positivity rate' entre nos residentenan ta 2%. 


Casonan activo pa awe ta 28 cantidad di fayecido relaciona cu Covid-19 ta 107. 





RD VE ARUBA COVID-19 





RESIDENTE NO-RESIDENTE 





TOTAL 





Casonan Nobo 4 1 3 
Activo 28 16 12 

Recupera 11009 10115 894 
Positivo 11144 10237 907 





Negativo 166102 e a 





Getest 177885 = = 


Morto 107 106 1 

